**Актер шеберлігі-оқушының эмоцианалдық дамуының құралы.**

Қосымша білім берудің, мектептен бөлек оқушыны шығармашылыққа баулыйтын бағыт екенін жақсы білеміз. Соның ішіндегі, ерекше атап өтер қызықты да, жан жақты, әр қилы, күрделі сала –ол «Театр өнері». Театр өнерінің балаға үйретері, берер басты қағидасы-оқушыны эмоцианалдық қысылып қымтырылудан арылтып, ортада өзін-өзі емін еркін ұстауға үйретеді. Сонымен қатар, көпшілік алдында ойын ашық айту, шешендік өнерге баулу, сахнада жеңіл қозғалу сынды сан қилы онердің құпияларын үйретеді. Мысалы, шешендік өнерді үйрену кез келген мамандық иесіне қажет. Ал ата дәстүр, үрдісті білу әрбір қазақ баласының парызы. Сондықтан да, « театр» мектебінің болашақ ұрпаққа берері мол екені сөзсіз.

Театр –Ол өмірді көркем түрде сахнада көрсететін өнердің түрі. Бір қойылым көрген-бір кітап оқып шыққанмен пар-пар дер едім. Кітап оқу кенже калып, техниканың дамып жатқан мына қауырт заманында, әсіресе тарихи қойылымдарды театрдан актерлердің тірідей ойынын көру арқылы журекпен сезініп, туйсікпен түсіне аламыз.

Бүгінде әлеуметтік желінің қарқыны жастар арасында театрды жақсы насихаттауда. Бұл көңіл қуантады әрине. Осындай дайын дуниені сахнаға әрлеп, әсерлеп алып шығудың артында ерен еңбек жатыр. Әу деп бастап кету ғой қиыны, бірақ сол салаға бір бас сұққан адам ол әдемі әлемнен оңай шығып кете алмайды дер едім. Мен өзім театр және кино актрисасы, 16 жыл театрда, сахнада қызмет жасаған соң сеніммен айта аламын. Қазіргі таңда балар мен жасөспірімдер шығармашылық орталығында мектеп жасындағы окушыларға Театр өнерінен дәріс берудемін. Осы саланы меңгеруде балалармен К.С.Станеславский, М.А Чеховтың системалары бойынша жұмыс жасаудамыз.

Зейінді шоғырландыру(внимание)

Елестету мен фантазия(Воображение фантазия)

Есте сақтау қабілеті(эмоциональный память)

Сахнадағы портнермен қарым қатынас(общение)

Бұлшықетті босаңсытып, дауысты ашып арнайы жаттығулар арқылы, сосын барып сахналық әрекетке көшеміз.

Бұлшықетті босаңсытуға арналған жаттығудың пайдасы зор. Ол сахналық еркіндік кепілі. Әрине, қобалжу (волнение) міндетті түрде болады,ол адам баласы үшін қалыпты жағыдай. Дегенмен, арнайы дайындық, жаттығу, тренингтер арқылы одан арылып, актер болмысы қалыптасады.

Театр өнері-ол адамның жанын зерттейтін ғылым. Журеті жұмсартып, жан дүниені тазартады. Себебі онда шынайы өмір сүру бар. Өмір бар жерде-өнер бар,өнер бар жерде –жан тазалығы бар!

«Театр-адамның өзін-өзі сахнадан көріп, өзін –өзі түсінетін орын»-деген ұлы актер, режиссер Шәкен Аймановтың сөзімен жазбамды қорытындылаймын.

Ибраева Сымбат

Ақмола облысы,Ақкөл қаласы.

Балалар мен жасөспірімдер шығармашылық орталығы.

Қосымша білім беру педагогы